Diari Oficial de la Generalitat Valenciana


Sumari del DOGV 1561, del 10-06-1991 (1991/821458)

ORDRE de 16 de maig de 1991, del Conseller d'Economia i Hisenda, per la qual es decideix l'adquisició per la Generalitat Valenciana d'un immoble urbà situat en el carrer Francisco Falcons, núm. 28, de Valencià .
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/16/(1)/dof/vci/html**

### Dades del document

Número de DOGV
:   1561

Data del DOGV
:   10-06-1991

Secció del DOGV
:   DISPOSICIONS GENERALS

Número del document
:   1991/821458


Data del document
:   16-05-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 16 de maig de 1991, del Conseller d'Economia i Hisenda, per la qual es decideix l'adquisició per la Generalitat Valenciana d'un immoble urbà situat en el carrer Francisco Falcons, núm. 28, de València.  
La Conselleria de Treball i Seguretat Social ha proposat la compra per la Generalitat Valenciana d'un immoble urbà situat en el carrer Francisco Falcons, núm. 28, de València.  
La conveniència de l'adquisició es justifica per la necessitat de normalitzar la situació del local situat en el carrer Francisco Falcons, núm. 28, de València, ocupat per la guarderia «Sant Vicent de Paül», centre transferit per l'administració de l?Estat pel Reial Decret 1081/1984, de 29 de febrer, i per la idoneïtat de la seua ubicació.  
Per això i d'acord amb el que estableix l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb els informes i valoracions que consten en l?expedient.  
ORDENE:  
Article primer  
L?adquisició, mitjançant contractació directa a títol onerós i en virtut de compra-venda, de l?immoble que a continuació es descriu:  
- Urbana. Casa habitació, composta de planta baixa i corral, situada en la Vega d'aquesta ciutat de València, poblat de Natzaret, partida de la punta d'En Silvestre, demarcada amb el número cent setze, actualment número vint-i-vuit del carrer de Francisco Falcons. Té nou metres i trenta-nou centímetres de façana per trenta-cinc metres de longitud que formen una total superfície de tres-cents vint-i-vuit metres, vuitanta-dos centímetres quadrats. Confronta: per davant, amb la platja del mar; dreta entrant, amb cosa de la mateixa illa número cent quinze, propietat del Sr. Andrés Alfaro Plaza, abans del Sr. Noguera; esquerra, amb corral de Manuel Segura i altres; i per darrere, amb terrenys del Sr. José Sanchis Pertegás.  
L?immoble esmentat figura inscrit en el Registre de la Propietat de València número quatre, al tom 1.556, llibre 607 de la 3a secció de Russafa, foli 29, finca 54.622, inscripció 1ª a favor de:  
I) Sra. Josefa Palanca Alfaro - major d'edat, vídua i veïna de València- en ple domini, tres vuitenes parts indivises en part de pagament per herència intestada de sa mare, la Sra. Josefa Alfaro Plaza, tres divuitenes parts indivises en part de pagament per herència testada de son pare, el Sr. Daniel Palanca Doménech, i tres divuitenes parts indivises per herència testada de la seua germana de doble vincle, la Sra. Trinidad Palanca Alfaro.  
II) Sra. Amparo Furió Fómez -major d?edat, vídua i veïna de València- en usdefruit vitalici, i de les seues filles les Sres. Desamparados, Carolina María Salud i Josefa Palanca Furió - totes elles majors d?edat, casades i d?aquest veïnatge- per parts iguals en nua propietat, tres divuitenes parts indivises per herència testada del seu espòs i pare, respectivament el Sr. José Palanca Alfaro.  
III) De les ja nomenades Desamparados, Carolina María Salud i Josefa Palanca Furió, en ple domini per parts iguals, tres divuitenes parts indivises, per herència testada del seu avi, Sr. Daniel Palanca Doménech, i tres divuitenes parts indivises per herència testada de la seua tia, la Sra. Trinidad Palanca Alfaro.  
Aquest immoble es troba lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de set milions quatre-centes cinquanta-nou mil pessetes (7.459.000 PTA).  
Les despeses i els impostos que se?n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta ordre.  
València, 16 de maig de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI